Pfronten

**Pfronte** isch a Gmoid im bayrisch-schwäbische Landkreis Oschtallgäu und liegt im Südweschte vo Bayre, direkt an dr Grenz zum Tirol.

## d‘Landschaft

Pfronte isch oine vo insgsamt 46 Städt und Gmoida im Oschtallgäu. Dur‘s Gmoidsgebiet goht d‘Vils. Pfronte liegt am Fuaß vom Breiteberg, ‘m Keaberg und ‘m Falkestoi auf 853 Metr. Vo dr Gmarkung sin 55 % Landwirtschaftsfleche, 22,7 % Wald, 8,8 % Sidlungsfleche un 13,4 % sunschtige Fleche.

### Nochbargmoida
Z’Deitschland geit’s do dia Stadt Fiassa, die Gmoid Eiseberg und de Markt Nesselwang. Im Tirol liegt d‘Kloistadt Vils und‘s Tannheimer Tal mit de Gmoida Grän, Tannheim, Schattwald, Zöble, Nesselwängle und Jungholz.

### D’Aufteilung vo dr Gmoid
D‘Gmoid bstoht aus de Gemarkungen Bergpfronte (Ussrpfarr) und Stoinapfronte (Unterpfarr). D'Grenz vo Unter- und Ussrpfarr isch d'Vils.

Zur Gmoid ghearet die Osiedlunga Berg, Dorf, Halde, Heitlere, Kappl, Kreizegg, Meilinge, s‘Eesch, Rehbichl, s‘Riad, Refleite, s‘Stoina und Weischba. ‘Sisch gwiiß, dass dia Ortsteil scho seit‘m Spätmittelalter a oinzige Pfarrgmoid bildet. Drum redt ma o vo dr 13-Derfer-Gmoid Pfronte.

## Gschicht
Ab em 14. Johrhundert hot Pfronta zum Hochstift Augschburg ghert un isch mit dr Säkularisation vom Hochstift 1803 zum Kurfirschtetum Bayern komma.

## Eiwohner

Dr Ausländeraadail isch 2011 bei 4,3&nbsp;% gleage.

## Religion
80,8&nbsp;% vo dr Eiwohner sind im Johr 1987 remisch-katholisch gwesa, 12,7&nbsp;% evangelisch.

## d‘Politik
### Gmoidsrat und Birgarmeischter
‘S letzschte Mol hand d‘Pfrontar am 15. März 2020 de Gmoidsrat gwällt. Und so isch es ausgange:
* CSU – 5
* SPD – 1
* Pfrontar Lischte – 11
* Aktiv für Pfronte – 2
* Eiser Pfronte – 1

Birgarmeischter isch grad de Haf Alfons vo dr Pfrontar Lischte, wo ma am 15. März 2020 mit 72,82% gwällt hot. 

### Landdagswahla
Ergebnis vo dr Landdagswahla seit 1986: 

### Wappe
‘S Wappe zeigt de Falkenstoi als Wahrzeiche vom Pfrontar Tal. Die zwei weiß-roate Streife zeiget, dass D’Gmoid amol zum Hochschtift Augschburg gheart hot.

## Was ma oluage sott

* Uff‘m Falkestoi in 1268 Meter Heache sigt ma mit dr Ruine Falkestoi dia hegschtglegene Burgruine vo ganz Deitschland. Dr Kenig Ludwig II. hot do no a scheanres Schlos wia Neuschwanstein baue welle, isch aber vorher gschtorbe. Neuschwanstein sell und Hohenschwangau sind aber it weit weg und ko ma o oluage.

* In dr Nochbargmoid Eiseberg geit’s o no zwei Ruina Frey- und Eiseberg. Zu deane muss ma o it so weit naufloffe.

## Freizeit und Bildung

### Schport
Pfronte hot a Eisstadion mit ar Fläche vo 1.800&nbsp;m².
Schilift geit‘s z’Refleite, im Stoina und auf m Breiteberg, wo ma o mit ar Gondel vo dr Breitebergboh nauffahre ko.
2011 war zum 8. Mol a Mountainbike-Marathon mit drei untrschiedlich lange Strecka dur fascht ganz Pfronte und zum 3. Mol dia Klapp(-berg-)rad-Weltmeisterschaft im Stoina am Fuaß vom Breiteberg und doba.

### Verei
Z’Pfronte geit’s de TSV, 's SGW, de EVP (Eishockey), an Schwimmverei, an Schiclub, an Hoimatverei, zwei Trachteverei und 5 freiwillige Fuierweahre. Außerdeam no d'Bloamafreind, dia o allat a Sommerfescht im Alpegarte ausrichtet, wenn's Wetter passt. 

### Schuala
Schuala sind z‘Pfronte in dr Heitlere. A Grundschual und a Mittlschual mit M-Zug, wo ma d’mittlere Reife moche ko.

## Dialekt
Dr Dialekt vo Pfronta ghert zum Oschtschwäbisch.

## Literatur
* Johann B. Doser: *Pfronten in Vergangenheit und Gegenwart - Ein Beitr. zur Heimatkunde*. Pfronten-Ried 1925
* Simone Haf, Alison Feller: *Pfrontener Impressionen*. Horb am Neckar 2002. ISBN 3-89570-791-0
* Ludwig Holzner: *Geschichte der Gemeinde Pfronten.* herausgegeben von der Gemeinde Pfronten 1956
* Anton H. Konrad, Annemarie Schröppel, Adolf Schröppel: *Pfronten* (Schwäbische Kunstdenkmale, 34). Weissenhorn 1986
* *Pfrontener Bilderbogen 86*. Pfronten 1986. ISBN 3-925407-03-0
* Annemarie Schröppel, Adolf Schröppel: *Alt-Pfrontener Photoalbum*. Pfronten 1984
* Annemarie Schröppel: *Pfrontener Kirchen und Kapellen und ihre Pfarrer*. Pfronten 2002
* Thaddäus Steiner/Bertold Pölcher/Gemeinde Pfronten (Hrsg.): *Pfrontener Flurnamen*. Pfronten 2010 ISBN 978-3-00-032977-7

## Weblink

* Internetpräsenz vo dr Gmoid
* 
*  (PDF; 1,05 MB)

## Fuaßnote